
Подходи и форми на педагогическо взаимодействие
Педагогическото взаимодействие е процес, насочен към постигането на определен очакван резултат, свързан с цялостното развитие на детето, в който основни участници са учителят и детето.
Новите нужди и изисквания на съвременното общество към детската градина и училището в аспекта свързан с формирането на творчески личности, не могат да бъдат реализирани чрез старата педагогическа система на взаимоотношения, построена върху принудата. Така, проблемът с изграждането на хуманни взаимоотношения между възпитател и възпитаван , се явява един от централ- ните	казуси	в	учебно–възпитателната	дейност. Хуманизирането на педагогическото взаимодействие е процес на овладяване на хуманистични идеи, превръщането им в мотиви на поведение, в ежедневни взаимоотношения. Хуманните отношения между педагози и деца, учители и ученици са залогът за тяхната успешна работа, растежа и себеразвитието на децата.
Хуманизирането на педагогическото въздействие и обучение, предполага разглеждането им като процеси, в които централна фигура е детето (ученикът). То е основен участник в образователния процес. Педагогът (учителят) изпълнява ролята на човекът, облекчаващ процеса на възприемане и учене. Той създава атмосфера на взаимно доверие и непосредствено общуване, позволяваща осъществяването на самореализацията на личността и развитието на креативността й, в процеса на педагогическото взаимодействие.
Настъпилите промени в българското общество и преустройството на образованието предполагат както промени в нормативната уредба на предучилищното възпитание и подготовка, така и усъвършенстване теорията и практиката на прекия


възпитателно-образователен процес в предучилищните образователни институции чрез нова концептуална рамка и съдържателно обосновани нови педагогически и психологически подходи за социализация и възпитание на детето.
Един от тези иновационни подходи е рефлексивният и със своите характеристики, свързани с “осъзнаването”, “самонаблюдението” с усвояването на еталони, стандарти или процедури на познавателния процес и постигнатият резултат във вид на “обективно знание”, е една подходяща и резултатна основа за успешна социална ориенация на детето и адекватни за времето възпитателни модели на детето. При развитието на творческите способности у детето, като материали служат най-различни (и в повечето случаи обикновени) ежедневно обкръжаващи ни вещи. Важно е детето да се учи да намира различни пътища на решение на проблеми, да умее да разглежда предмети и явления от различни страни и гледни точки. В творческата активност важна роля имат и темпераментовите особености, способността за бързо усвояване и генериране на идеи.
При провеждането на педагогическото взаимодействие учителите използват игровата дейност за постигането на компетентностите по различните направления.
Детската градина осигурява игрова дейност във всички видове организация на предучилищното образование през учебното и неучебното време.
Педагогическото взаимодействие в детската градина се организира в основна форма и в допълнителни форми.
Формите на педагогическото взаимодействие се организират в съответствие с прилаганата в детската градина или програмна система при зачитане на потребностите и интересите на децата.
Основната форма на педагогическо взаимодействие е педагогическата ситуация, която протича предимно под формата на игра.
[bookmark: _GoBack]Педагогическите ситуации се организират само в учебното време и осигуряват постигането на различните компетентности. Конкретното разпределяне на педагогическите ситуации по образователни направления се осъществява в седмично разпределение. Седмичното разпределение е разработено по възрастови групи от учителите на конкретната група преди началото на учебната година и е утвърдено от директора на ДГ”Слънце”, Велико Търново.
Минималният общ седмичен брой на педагогическите ситуации е:
1. за първа възрастова група - 11;
2. за втора възрастова група - 13;
3. за трета възрастова група - 15;
4. за четвърта възрастова група - 17.
Максималният общ седмичен брой на педагогическите ситуации за
всяка възрастова група не надвишава минималния общ брой с повече от пет педагогически ситуации - за целодневна организация.
В допълнителните форми на педагогическо взаимодействие се разширяват и усъвършенстват компетентности, които допринасят за личностното развитие и за разнообразяване на живота на детето.
Допълнителните форми на педагогическо взаимодействие се


организират от учителя на групата извън времето за провеждане на педагогическите ситуации.
Допълнителните форми се организират както в учебното време , така и в неучебното време.
Допълнителните форми се организират по преценка на учителя в съответствие с програмната система, прилагана в детската градина,
цялостната организация на деня и с интересите и потребностите на децата.


Сътрудничество и взаимодействие между участниците в предучилищното образование

Предучилищното образование като процес на възпитание,социализация и обучение на децата се осъществява при взаимодействие и сътрудничество с родителите.
Родителите са участници и партньори в предучилищното образование заедно с децата, учителите, директорите и другите педагогически специалисти.
Сътрудничеството и взаимодействието между учителите, директора, психолога и родителите създават условия за постигане на целите по чл. 5 от Закона за предучилищното и училищното образование, както и за формиране на положително отношение към детската градина. Сътрудничеството и взаимодействието между родителите и детската градина се осъществяват при условия и по ред, определени с Правилника за дейността на детската градина чрез:
1. индивидуални срещи в удобно за двете страни време;
2. родителски срещи;
3. присъствие и участие на родителите в процеса на предучилищното образование;
4. други форми за комуникация.
Формите на сътрудничество се определят съвместно от директора, учителите , психолога и родителите.
